title: 2014/351/EU: A Tanács határozata ( 2014. május 13. ) az Európai Unió és a Madagaszkári Köztársaság között, a két fél között jelenleg hatályban lévő halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv megkötéséről

text:
               14.6.2014

               HU

               Az Európai Unió Hivatalos Lapja

               L 175/24

         A TANÁCS HATÁROZATA
   (2014. május 13.)
   az Európai Unió és a Madagaszkári Köztársaság között, a két fél között jelenleg hatályban lévő halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv megkötéséről

      (2014/351/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (6) bekezdésének a) pontjával összefüggésben értelmezett 43. cikkére,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Tanács 2007. november 15-én elfogadta az Európai Közösség és a Madagaszkári Köztársaság közötti halászati partnerségi megállapodás megkötéséről szóló 31/2008/EK rendeletet (1) (a továbbiakban: a partnerségi megállapodás).

               (2)

               Az Unió tárgyalásokat folytatott a Madagaszkári Köztársasággal a halászati partnerségi megállapodáshoz csatolandó új jegyzőkönyvről (a továbbiakban: az új jegyzőkönyv), amely a halászat tekintetében Madagaszkár felségterületéhez vagy joghatósága alá tartozó vizeken halászati lehetőségeket biztosít az uniós hajóknak.

               (3)

               Az új jegyzőkönyvet a felek a 2012/826/EU tanácsi határozat (2) alapján aláírták és 2012. november 28-tól ideiglenesen alkalmazzák.

               (4)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Madagaszkári Köztársaság között, a két fél között jelenleg hatályban lévő halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvet (a továbbiakban: jegyzőkönyv) (3) a Tanács az Unió nevében jóváhagyja.
   2. cikk
   A jegyzőkönyv 16. cikkében előírt értesítést az Unió nevében a Tanács elnöke teszi meg. (4)

   3. cikk
   Ez a határozat az elfogadásának napján lép hatályba.

      Kelt Brüsszelben, 2014. május 13-án.

            a Tanács részéről

            az elnök

         E. VENIZELOS

      (1)  HL L 15., 2008.1.18., 1. o.

      (2)  A Tanács 2012. november 28-i 2012/826/EU határozata az Európai Unió és a Madagaszkári Köztársaság közötti, a két fél között jelenleg hatályban lévő halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról – Jegyzőkönyv az Európai Közösség és a Madagaszkári Köztársaság között, a két fél között jelenleg hatályban lévő halászati partnerségi megállapodással előírt halászati lehetőségek és pénzügyi hozzájárulás megállapításáról (HL L 361., 2012.12.31., 11. o.)

      (3)  A jegyzőkönyv szövegét az aláírásról szóló határozattal együtt hirdették ki: HL L 361., 2012.12.31.,12. o.)

      (4)  A Tanács Főtitkársága gondoskodik a jegyzőkönyv hatálybalépése napjának az Európai Unió Hivatalos Lapjában való közzétételéről.


title: Az Európai Parlament (EU) 2015/1651 határozata (2015. április 29.) az Európai Vegyianyag-ügynökség 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/219

      AZ EURÓPAI PARLAMENT (EU) 2015/1651 HATÁROZATA
      (2015. április 29.)
      az Európai Vegyianyag-ügynökség 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Vegyianyag-ügynökség 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Vegyianyag-ügynökség 2013-as pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az ügynökség számára adandó mentesítésről szóló 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (5) és különösen annak 97. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0073/2015),

         1.

            mentesítést ad az Európai Vegyianyag-ügynökség ügyvezető igazgatója számára az ügynökség 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Vegyianyag-ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 132. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 396., 2006.12.30., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: 2014/675/EU: A Tanács határozata ( 2014. szeptember 25. ) az Európai Unió nevében az EGT Vegyes Bizottságban az EGT-megállapodás II. mellékletének módosításáról elfogadandó álláspontról

text:
                  27.9.2014

                  HU

                  Az Európai Unió Hivatalos Lapja

                  L 283/47

            A TANÁCS HATÁROZATA
      (2014. szeptember 25.)
      az Európai Unió nevében az EGT Vegyes Bizottságban az EGT-megállapodás II. mellékletének módosításáról elfogadandó álláspontról

         (2014/675/EU)

      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 43. cikke (2) bekezdésére, 114. cikke (1) bekezdésére és 168. cikke (4) bekezdésének b) pontjára, összefüggésben 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás II. mellékletének módosításáról.

                  (3)

                  Az EGT-megállapodás II. melléklete a műszaki előírásokra, szabványokra, vizsgálatokra és tanúsításra vonatkozó rendelkezéseket és szabályokat tartalmaz.

                  (4)

                  Az 1107/2009/EK európai parlamenti és tanácsi rendeletet (3) bele kell foglalni az EGT-megállapodásba.

                  (5)

                  Az 540/2011/EU bizottsági végrehajtási rendeletet (4) bele kell foglalni az EGT-megállapodásba.

                  (6)

                  Az 541/2011/EU bizottsági végrehajtási rendeletet (5) bele kell foglalni az EGT-megállapodásba.

                  (7)

                  Az 544/2011/EU bizottsági rendeletet (6) bele kell foglalni az EGT-megállapodásba.

                  (8)

                  Az 545/2011/EU bizottsági rendeletet (7) bele kell foglalni az EGT-megállapodásba.

                  (9)

                  Az 546/2011/EU bizottsági rendeletet (8) bele kell foglalni az EGT-megállapodásba.

                  (10)

                  Az 547/2011/EU bizottsági rendeletet (9) bele kell foglalni az EGT-megállapodásba.

                  (11)

                  A 844/2012/EU bizottsági végrehajtási rendeletet (10) bele kell foglalni az EGT-megállapodásba.

                  (12)

                  A 283/2013/EU bizottsági rendeletet (11) bele kell foglalni a megállapodásba.

                  (13)

                  A 284/2013/EU bizottsági rendeletet (12) bele kell foglalni a megállapodásba.

                  (14)

                  Az 1107/2009/EK rendelet hatályon kívül helyezi az EGT-megállapodásba foglalt 79/117/EGK (13) és 91/414/EGK (14) tanácsi irányelveket, amelyeket ezért el kell hagyni az EGT-megállapodásból.

                  (15)

                  A 283/2013/EU rendelet hatályon kívül helyezi az EGT-megállapodásba foglalt 544/2011/EU rendeletet, amelyet ezért el kell hagyni az EGT-megállapodásból.

                  (16)

                  A 284/2013/EU rendelet hatályon kívül helyezi az EGT-megállapodásba foglalt 545/2011/EU rendeletet, amelyet ezért el kell hagyni az EGT-megállapodásból.

                  (17)

                  Az EGT-megállapodás II. mellékletét ezért ennek megfelelően módosítani kell.

                  (18)

                  Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az Európai Uniónak az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
      2. cikk
      Ez a határozat az elfogadásának napján lép hatályba.

         Kelt Brüsszelben, 2014. szeptember 25-én.

               a Tanács részéről

               az elnök

            F. GUIDI

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         (3)  Az Európai Parlament és a Tanács 2009. október 21-i 1107/2009/EK rendelete a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről(HL L 309., 2009.11.24., 1. o.).

         (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

         (5)  A Bizottság 2011. június 1-jei 541/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló 540/2011/EU végrehajtási rendelet módosításáról (HL L 153., 2011.6.11., 187. o.).

         (6)  A Bizottság 2011. június 10-i 544/2011/EU végrehajtási rendelete az 1107/2009/EK európai parlamenti és tanácsi rendeletnek a hatóanyagokra vonatkozó adatszolgáltatási követelmények tekintetében történő végrehajtásáról (HL L 155., 2011.6.11., 1. o.).

         (7)  A Bizottság 2011. június 10-i 545/2011/EU rendelete az 1107/2009/EK európai parlamenti és tanácsi rendeletnek a növényvédő szerekre vonatkozó adatszolgáltatási követelmények tekintetében történő végrehajtásáról (HL L 155., 2011.6.11., 67. o.).

         (8)  A Bizottság 2011. június 10-i 546/2011/EU rendelete az 1107/2009/EK európai parlamenti és tanácsi rendeletnek a növényvédő szerek értékeléséhez és engedélyezéséhez használt egységes alapelvek tekintetében történő végrehajtásáról (HL L 155., 2011.6.11., 127. o.).

         (9)  A Bizottság 2011. június 10-i 547/2011/EU rendelete az 1107/2009/EK európai parlamenti és tanácsi rendeletnek a növényvédő szerek címkézésére vonatkozó követelmények tekintetében történő végrehajtásáról (HL L 155., 2011.6.11., 176. o.).

         (10)  A Bizottság 2012. szeptember 18-i 844/2012/EU végrehajtási rendelete a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

         (11)  A Bizottság 2013. március 1-jei 283/2013/EU rendelete a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a hatóanyagokra vonatkozó adatszolgáltatási követelmények meghatározásáról (HL L 93., 2013.4.3., 1. o.).

         (12)  A Bizottság 2013. március 1-jei 284/2013/EU rendelete a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a növényvédő szerekre vonatkozó adatszolgáltatási követelmények meghatározásáról (HL L 93., 2013.4.3., 85. o.).

         (13)  A Tanács 1978. december 21-i 79/117/EGK irányelve a meghatározott hatóanyagokat tartalmazó növényvédő szerek forgalomba hozatalának és használatának tilalmáról (HL L 33., 1979.2.8., 36. o.).

         (14)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

         TERVEZET
         AZ EGT VEGYES BIZOTTSÁG …/2014 HATÁROZATA
         (…)
         az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:

                     (1)

                     A növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletet (1) bele kell foglalni az EGT-megállapodásba.

                     (2)

                     A HL L 26., 2012.1.28., 38. o. által helyesbített, az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendeletet (2) bele kell foglalni az EGT-megállapodásba.

                     (3)

                     Az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló 540/2011/EU végrehajtási rendelet módosításáról szóló, 2011. június 1-jei 541/2011/EU bizottsági végrehajtási rendeletet (3) bele kell foglalni az EGT-megállapodásba.

                     (4)

                     Az 1107/2009/EK európai parlamenti és tanácsi rendeletnek a hatóanyagokra vonatkozó adatszolgáltatási követelmények tekintetében történő végrehajtásáról szóló, 2011. június 10-i 544/2011/EU bizottsági rendeletet (4) bele kell foglalni az EGT-megállapodásba.

                     (5)

                     Az 1107/2009/EK európai parlamenti és tanácsi rendeletnek a növényvédő szerekre vonatkozó adatszolgáltatási követelmények tekintetében történő végrehajtásáról szóló, 2011. június 10-i 545/2011/EU bizottsági rendeletet (5) bele kell foglalni az EGT-megállapodásba.

                     (6)

                     Az 1107/2009/EK európai parlamenti és tanácsi rendeletnek a növényvédő szerek értékeléséhez és engedélyezéséhez használt egységes alapelvek tekintetében történő végrehajtásáról szóló, 2011. június 10-i 546/2011/EU bizottsági rendeletet (6) bele kell foglalni az EGT-megállapodásba.

                     (7)

                     Az 1107/2009/EK európai parlamenti és tanácsi rendeletnek a növényvédő szerek címkézésére vonatkozó követelmények tekintetében történő végrehajtásáról szóló, 2011. június 8-i 547/2011/EU bizottsági rendeletet (7) bele kell foglalni az EGT-megállapodásba.

                     (8)

                     A hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról szóló, 2012. szeptember 18-i 844/2012/EU bizottsági végrehajtási rendeletet (8) bele kell foglalni az EGT-megállapodásba.

                     (9)

                     A növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a hatóanyagokra vonatkozó adatszolgáltatási követelmények meghatározásáról szóló, 2013. március 1-jei 283/2013/EU bizottsági rendeletet (9) bele kell foglalni az EGT-megállapodásba.

                     (10)

                     A növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a hatóanyagokra vonatkozó adatszolgáltatási követelmények meghatározásáról szóló, 2013. március 1-jei 284/2013/EU bizottsági rendeletet (10) bele kell foglalni az EGT-megállapodásba.

                     (11)

                     Az 1107/2009/EU rendelet hatályon kívül helyezi az EGT-megállapodásba foglalt 79/117/EGK (11) és 91/414/EGK (12) tanácsi irányelveket, amelyeket ezért el kell hagyni az EGT-megállapodásból.

                     (12)

                     A 283/2013/EU rendelet hatályon kívül helyezi az EGT-megállapodásba foglalt 544/2011/EU bizottsági rendeletet, amelyet ezért el kell hagyni az EGT-megállapodásból.

                     (13)

                     A 284/2013/EU rendelet hatályon kívül helyezi az EGT-megállapodásba foglalt 545/2011/EU bizottsági rendeletet, amelyet ezért el kell hagyni az EGT-megállapodásból.

                     (14)

                     Az EGT-megállapodás II. mellékletét ezért ennek megfelelően módosítani kell,

               ELFOGADTA EZT A HATÁROZATOT:
         1. cikk
         Az EGT-megállapodás II. mellékletének XV. fejezete a következőképpen módosul:

                     1.

                     A szöveg a 12zzo. pont (2013/204/EU bizottsági határozat) után a következő ponttal egészül ki:

                                 „13.

                                    32009 R 1107: Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).
                                 A rendelet rendelkezései e megállapodás alkalmazásában a következő kiigazításokkal értendők:

                                             a)

                                             Az EFTA-államok szabadon korlátozhatják a 91/414/EGK tanácsi irányelvvel vagy az 1107/2009/EK rendelet 80. cikkében foglalt átmeneti intézkedésekkel összhangban jóváhagyott hatóanyagokat tartalmazó növényvédő szerek piacaikon történő forgalomba hozatalát.

                                             b)

                                             Az EFTA-államokat Liechtenstein kivételével »referens tagállamnak« vagy »társelőadónak« jelölhetik ki.

                                             c)

                                             Az 18. cikk a következő szöveggel egészül ki:
                                             »A hatóanyagok értékelésének a 18f. cikkel összhangban valamely EFTA-államra történő kiosztásához az érintett állam beleegyezése szükséges.«

                                             d)

                                             A 37. cikk (4) bekezdése és a 42. cikk (2) bekezdése a következő szöveggel egészül ki:
                                             »Az EFTA-államok esetében a 120 napos időkeret legkorábban attól az időponttól kezdődik, amikor a növényvédő szerben lévő hatóanyag jóváhagyó okmányát belefoglalják a jelen megállapodásba.«

                                             e)

                                             A 47. cikk (3) bekezdése a következő szöveggel egészül ki:
                                             »Az EFTA-államok esetében a 120 napos időkeret legkorábban attól az időponttól kezdődik, amikor a kis kockázatú növényvédő szerben lévő hatóanyag jóváhagyó okmányát belefoglalják a jelen megállapodásba.«

                                             f)

                                             Az 48. cikk a következő szöveggel egészül ki:
                                             »Az EFTA-államok korlátozhatják a géntechnológiával módosított szervezeteket tartalmazó növényvédő szerek piacaikon történő forgalomba hozatalát, amennyiben az e megállapodás által módosított 2001/18/EK irányelv 23. cikkének megfelelően intézkedéseket hajtottak végre az ilyen szervezetek korlátozására vagy tilalmára.«

                                             g)

                                             A 49. cikk Liechtenstein tekintetében nem alkalmazandó.

                                             h)

                                             A 80. cikk (6) bekezdésének helyébe a következő szöveg lép:
                                             »Az engedélyezés időpontjában alkalmazandó nemzeti rendelkezésekkel összhangban engedélyezett növényvédő szerek továbbra is forgalomba hozhatók a piacon mindaddig, amíg a növényvédő szer 1107/2009/EK rendelet szerinti kockázatértékelését elvégzik.«

                                             i.

                                             Az I. melléklet »A zóna – észak« szakasza a következő szöveggel egészül ki:
                                             »Izland, Norvégia«

                                             j)

                                             Az I. melléklet »B zóna – közép« szakasza a következő szöveggel egészül ki:
                                             »Liechtenstein«

                                 13a.

                                    32011 R 0540: A HL L 26., 2012.1.28., 38. o. által helyesbített 540/2011/EU bizottsági végrehajtási rendelet (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.), melyet a következő jogszabály módosított:

                                             —

                                                32011 R 0541: A Bizottság 541/2011/EU végrehajtási rendelete (2011. június 1.) (HL L 153., 2011.6.11., 187. o.).

                                       E megállapodás alkalmazásában a rendelet rendelkezéseit a következő kiigazítással kell értelmezni:
                                 Az EFTA-államok szabadon korlátozhatják a 91/414/EGK tanácsi irányelvvel vagy az 1107/2009/EK rendelet 80. cikkében foglalt átmeneti intézkedésekkel összhangban jóváhagyott hatóanyagokat tartalmazó növényvédő szerek piacaikon történő forgalomba hozatalát.

                                 13b.

                                    32011 R 0544: A Bizottság 544/2011/EU rendelete (2011. június 10.) az 1107/2009/EK európai parlamenti és tanácsi rendeletnek a hatóanyagokra vonatkozó adatszolgáltatási követelmények tekintetében történő végrehajtásáról (HL L 155., 2011.6.11., 1. o.).

                                 13c.

                                    32011 R 0545: A Bizottság 545/2011/EU rendelete (2011. június 10.) az 1107/2009/EK európai parlamenti és tanácsi rendeletnek a növényvédő szerekre vonatkozó adatszolgáltatási követelmények tekintetében történő végrehajtásáról (HL L 155., 2011.6.11., 67. o.).

                                 13d.

                                    32011 R 0546: A Bizottság 546/2011/EU rendelete (2011. június 10.) az 1107/2009/EK európai parlamenti és tanácsi rendeletnek a növényvédő szerek értékeléséhez és engedélyezéséhez használt egységes alapelvek tekintetében történő végrehajtásáról (HL L 155., 2011.6.11., 127. o.).

                                 13e.

                                    32011 R 0547: A Bizottság 547/2011/EU rendelete (2011. június 8.) az 1107/2009/EK európai parlamenti és tanácsi rendeletnek a növényvédő szerek címkézésére vonatkozó követelmények tekintetében történő végrehajtásáról (HL L 155., 2011.6.11., 176. o.).
                                 A rendelet rendelkezései e megállapodás alkalmazásában a következő kiigazításokkal értendők:

                                             a)

                                             A II. melléklet 1.1. pontjában az »RSh 1« lista a következő szöveggel egészül ki:
                                             »IS: Eitrað í snertingu við augu.
                                             NO: Giftig ved øyekontakt.«

                                             b)

                                             A II. melléklet 1.1. pontjában az »RSh 2« lista a következő szöveggel egészül ki:
                                             »IS: Getur valdið ljósnæmingu.
                                             NO: Kan gi overfølsomhet for sollys/UV-stråling.«

                                             c)

                                             A II. melléklet 1.1. pontjában az »RSh 3« lista a következő szöveggel egészül ki:
                                             »IS: Efnið brennir húð og augu í snertingu við gufu og veldur kali í snertingu við vökva.
                                             NO: Kontakt med damp virker etsende på hud og øyne, og kontakt med væske gir frostskade.«

                                             d)

                                             A III. melléklet 1. pontjában szereplő lista a következő szöveggel egészül ki:
                                             »IS: Mengið ekki vatn með efninu eða íláti þess. (Hreinsið ekki búnað nálægt yfirborðsvatni/Koma skal í veg fyrir að mengun verði með afrennsli frá bæjarhlöðum og vegum.)
                                             NO: Unngå forurensning av vannmiljøet med produktet eller emballasjen. (Ikke rengjør spredeutstyr nær overflatevann/unngå forurensning via avrenning fra gårdsplasser og veier).«

                                             e)

                                             A III. melléklet 2.1. pontjának »Egyedi rendelkezések« szakaszában az »SPo 1« lista a következő szöveggel egészül ki:
                                             »IS: Ef efnið kemst í snertingu við húð skal fyrst hreinsa það af með þurrum klút og skola síðan húðina með miklu vatni.
                                             NO: Etter kontakt med huden, fjern først produktet med en tørr klut, og vask deretter med mye vann.«

                                             f)

                                             A III. melléklet 2.1. pontjának »Egyedi rendelkezések« szakaszában az »SPo 2« lista a következő szöveggel egészül ki:
                                             »IS: Þvoið allan hlífðarfatnað að lokinni notkun.
                                             NO: Vask alt personlig verneutstyr etter bruk.«

                                             g)

                                             A III. melléklet 2.1. pontjának »Egyedi rendelkezések« szakaszában az »SPo 3« lista a következő szöveggel egészül ki:
                                             »IS: Forðist innöndun reyks eftir að kveikt hefur verið í efninu og yfirgefið þegar í stað svæðið sem er til meðhöndlunar.
                                             NO: Pust ikke inn røyken etter at produktet har antent, og forlat det behandlede området øyeblikkelig.«

                                             h)

                                             A III. melléklet 2.1. pontjának »Egyedi rendelkezések« szakaszában az »SPo 4« lista a következő szöveggel egészül ki:
                                             »IS: Opna skal ílátið utanhús og við þurr skilyrði.
                                             NO: Beholderen skal åpnes utendørs og under tørre forhold.«

                                             i)

                                             A III. melléklet 2.1. pontjának »Egyedi rendelkezések« szakaszában az »SPo 5« lista a következő szöveggel egészül ki:
                                             »IS: Loftræsta skal úðuð svæði/gróðurhús (vandlega/eða í tilgreindan tíma/þar til úðinn hefur þornað) áður en farið er þangað inn aftur.
                                             NO: De behandlede områder/veksthus ventileres (grundig/eller angivelse av tid/inntil produktet har tørket) før man oppholder seg der igjen.«

                                             j)

                                             A III. melléklet 2.2. pontjában az »SPe 1« lista a következő szöveggel egészül ki:
                                             »IS: Til að vernda grunnvatn/jarðvegslífverur skal ekki nota þetta eða annað efni sem inniheldur (tilgreinið virkt efni eða flokk virkra efna eftir því sem við á) lengur eða oftar en (tilgreinið hversu lengi eða oft má nota efnið).
                                             NO: For å beskytte (grunnvannet/jordlevende organismer) må dette produktet eller andre produkter som inneholder (angi navnet på virksomt stoff eller gruppe av virksomme stoffer) kun brukes/ikke brukes mer enn (angi tidsperiode eller antall behandlinger).«

                                             k)

                                             A III. melléklet 2.2. pontjában az »SPe 2« lista a következő szöveggel egészül ki:
                                             »IS: Til að vernda grunnvatn/vatnalífverur skal ekki nota þetta efni (á tilgreinda jarðvegsgerð eða við tilgreindar aðstæður).
                                             NO: For å beskytte (grunnvannet/vannlevende organismer) må dette produktet ikke brukes (på beskrevet jordtype eller under beskrevne forhold).«

                                             l)

                                             A III. melléklet 2.2. pontjában az »SPe 3« lista a következő szöveggel egészül ki:
                                             »IS: Til að vernda vatnalífverur/plöntur utan markhóps/liðdýr utan markhóps/skordýr má ekki nota efnið nær óræktuðu landi/yfirborðsvatni en (tilgreind breidd svæðis sem er óheimilt að úða).
                                             NO: For å beskytte (vannlevende organismer/viltlevende planter/insekter/leddyr) må dette produktet ikke brukes nærmere enn (angi avstand) fra (overflatevann/kantvegetasjon).«

                                             m)

                                             A III. melléklet 2.2. pontjában az »SPe 4« lista a következő szöveggel egészül ki:
                                             »IS: Til að vernda vatnalífverur/plöntur utan markhóps má ekki nota efnið á malbikað, steinsteypt, hellulagðt eða malarborið yfirborð eða vegi (járnbrautarspor) eða önnur svæði þar sem hætt er við afrennsli út í umhverfið.
                                             NO: For å beskytte (vannlevende organismer/viltlevende planter) må dette produktet ikke brukes på harde overflater som asfalterte, betong- brostein- eller gruslagte områder og veier/jernbane, eller på andre områder med stor risiko for avrenning.«

                                             n)

                                             A III. melléklet 2.2. pontjában az »SPe 5« lista a következő szöveggel egészül ki:
                                             »IS: Til að vernda fugla/villt spendýr verður að gæta þess vandlega að efnið sé algerlega hulið jarðvegi; gætið þess sérstaklega að efnið sé hulið í endum raða.
                                             NO: For å beskytte (fugler/ville pattedyr) skal produktet innblandes i jorden. Sørg også for at produktet er helt innblandet i enden av radene.«

                                             o)

                                             A III. melléklet 2.2. pontjában az »SPe 6« lista a következő szöveggel egészül ki:
                                             »IS: Hreinsið upp allt efni, sem hefur farið til spillis, til að vernda fugla/villt spendýr.
                                             NO: For å beskytte (fugler/ville pattedyr) skal alt søl fjernes.«

                                             p)

                                             A III. melléklet 2.2. pontjában az »SPe 7« lista a következő szöveggel egészül ki:
                                             »IS: Óheimilt er að nota efnið á varptíma fugla.
                                             NO: Må ikke brukes i fuglenes hekketid.«

                                             q)

                                             A III. melléklet 2.2. pontjában az »SPe 8« lista a következő szöveggel egészül ki:
                                             »IS: Hættulegt frævandi skordýrum/Til að vernda býflugur og önnur frævandi skordýr er óheimilt að nota efnið á blómstrandi nytjaplöntur/Óheimilt er að nota efnið þar sem býflugur eru í fæðuleit/Fjarlægið býkúpur meðan meðhöndlun með efninu fer fram eða hyljið þær á meðan og í (tilgreinið tíma) að lokinni meðhöndlun/Óheimilt er að nota efnið ef blómstrandi illgresi er til staðar/Eyða skal illgresi áður en það blómgast/Óheimilt er að nota efnið fyrir (tilgreinið tíma).
                                             NO: Farlig for bier./For å beskytte bier og andre pollinerende insekter må dette produkt ikke brukes mens kulturen blomstrer./Må ikke brukes der biene søker næring./Dekk til eller flytt bikuber i behandlingsperioden og i (nevn antall timer/dager) etter behandlingen./Må ikke brukes i nærheten av blomstrende ugress./Fjern ugresset før det blomstrer./Må ikke brukes før (tidspunkt).«

                                             r)

                                             A III. melléklet 2.3. pontjában szereplő lista a következő szöveggel egészül ki:
                                             »IS: Til að koma í veg fyrir þolmyndun skal ekki nota þetta eða annað varnarefni sem inniheldur (tilgreinið virkt efni eða flokk virkra efna eftir því sem við á) oftar eða lengur en (tilgreinið hversu oft eða lengi má nota efnið).
                                             NO: For å unngå utvikling av resistens må dette produkt eller andre produkter som inneholder (angi virksomt stoff eller gruppe av virksomme stoffer) kun brukes/ikke brukes mer enn (i tidsperioden eller antall ganger).«

                                             s)

                                             A III. melléklet 2.4. pontjában az »SPr 1« lista a következő szöveggel egészül ki:
                                             »IS: Beitu skal komið fyrir þannig að ekki sé hætta á að önnur dýr komist í hana. Festa skal beituna tryggilega þannig að nagdýr geti ekki dregið hana í burtu.
                                             NO: Produktet skal plasseres på en slik måte at risikoen for at andre dyr kan innta produktet minimeres. Pass på at produkt i blokkform ikke kan flyttes vekk av de gnagere som skal bekjempes.«

                                             t)

                                             A III. melléklet 2.4. pontjában az »SPr 2« lista a következő szöveggel egészül ki:
                                             »IS: Auðkennið svæðið, sem meðhöndla á, meðan á meðhöndlun stendur. Varað skal við hættunni á að verða fyrir eitrun (beinni eða óbeinni) af völdum storkuvarans og tilgreina skal móteitrið við honum.
                                             NO: Det behandlede området skal merkes i behandlingsperioden. Faren for forgiftning (primær eller sekundær) ved inntak av antikoaguleringsmidler, samt motgift, skal angis på oppslag.«

                                             u)

                                             A III. melléklet 2.4. pontjában az »SPr 3« lista a következő szöveggel egészül ki:
                                             »IS: Hræ nagdýra skulu fjarlægð daglega af meðhöndlaða svæðinu meðan meðhöndlun stendur yfir. Ekki má setja hræin í opin sorpílát.
                                             NO: Døde gnagere skal fjernes fra behandlingsområdet hver dag. Døde gnagere må ikke plasseres i åpne avfallsbeholdere.«

                                 13f.

                                    32012 R 0844: A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).”

                     2.

                     A 13b. pont (544/2011/EU bizottsági rendelet) helyébe a következő szöveg lép:
                     „32013 R 0283: A Bizottság 283/2013/EU rendelete (2013. március 1.) a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a hatóanyagokra vonatkozó adatszolgáltatási követelmények meghatározásáról (HL L 93., 2013.4.3., 1. o.).”

                     3.

                     A 13c. pont (545/2011/EU bizottsági rendelet) helyébe a következő szöveg lép:
                     „32013 R 0284: A Bizottság 284/2013/EU rendelete (2013. március 1.) a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a növényvédő szerekre vonatkozó adatszolgáltatási követelmények meghatározásáról (HL L 93., 2013.4.3., 85. o.).”

               2. cikk
         Az EGT-megállapodás II. melléklete XV. fejezete 6. pontjának (79/117/EGK tanácsi irányelv) és 12a. pontjának (91/414/EGK tanácsi irányelv) szövegét el kell hagyni.
         3. cikk
         Az 1107/2009/EU, a HL L 26., 2012.1.28., 38. o. által helyesbített 540/2011/EU, az 541/2011/EU, az 544/2011/EU, az 545/2011/EU, az 546/2011/EU, az 547/2011/EU, a 844/2012/EU, a 283/2013/EU és a 284/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         4. cikk
         Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
         Liechtenstein vonatkozásában e vegyes bizottsági határozat ugyanezen a napon lép hatályba, vagy azon a napon, amikor a Liechtenstein és Ausztria közötti, az 1107/2009/EK rendelet értelmében a növényvédő szerekre és hatásjavítókra vonatkozó engedélyezési eljárások területén folytatott együttműködésről szóló megállapodás hatályba lép, attól függően, melyik a későbbi időpont.
         5. cikk
         Ezt a határozatot az Európai Unió Hivatalos Lapja EGT-re vonatkozó részében és EGT-kiegészítésében ki kell hirdetni.

            Kelt Brüsszelben, …

                  az EGT Vegyes Bizottság részéről

                  az elnök

                  az EGT Vegyes Bizottság

                  titkárai

            (1)  HL L 309., 2009.11.24., 1. o.

            (2)  HL L 153., 2011.6.11., 1. o.

            (3)  HL L 153., 2011.6.11., 187. o.

            (4)  HL L 155., 2011.6.11., 1. o.

            (5)  HL L 155., 2011.6.11., 67. o.

            (6)  HL L 155., 2011.6.11., 127. o.

            (7)  HL L 155., 2011.6.11., 176. o.

            (8)  HL L 252., 2012.9.19., 26. o.

            (9)  HL L 93., 2013.4.3., 1. o.

            (10)  HL L 93., 2013.4.3., 85. o.

            (11)  HL L 33., 1979.2.8., 36. o.

            (12)  HL L 230., 1991.8.19., 1. o.

            (*)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2010/708/EU: A Tanács határozata ( 2010. november 22. ) a Régiók Bizottsága egy osztrák tagjának és két osztrák póttagjának kinevezéséről

text:
               24.11.2010

               HU

               Az Európai Unió Hivatalos Lapja

               L 308/52

         A TANÁCS HATÁROZATA
   (2010. november 22.)
   a Régiók Bizottsága egy osztrák tagjának és két osztrák póttagjának kinevezéséről
   (2010/708/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1) és 2010/29/EU (2) határozatot.

               (2)

               Johannes PEINSTEINER hivatali idejének lejártát követően a Régiók Bizottsága egy tagjának a helye megüresedett.

               (3)

               Markus LINHART-nak a Régiók Bizottsága tagjává történő kinevezését követően egy póttag helye megüresedett.

               (4)

               Marianne FÜGL hivatali idejének lejártát követően a Régiók Bizottsága egy póttagjának a helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig a következő személyeket nevezi ki a Régiók Bizottságába:

               a)

               tagként:

                           —

                           Herr Bürgermeister von Bregenz, Dipl. Ing. Markus LINHART;

                     valamint

               b)

               póttagként:

                           —

                           Herr Bürgermeister von St. Wolfgang, Landtagsabgeordneter Johannes PEINSTEINER,

                           —

                           Herr Gemeinderat Nationalratsabgeordneter Hannes WENINGER.

         2. cikk
   Ez a határozat az elfogadása napján lép hatályba.

      Kelt Brüsszelben, 2010. november 22-én.

            a Tanács részéről

            az elnök

         S. VANACKERE

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Végrehajtó Bizottság határozata (1997. április 25.) a SIS II. előtanulmányára vonatkozó pályázat elbírálásáról (SCH/Com-ex (97) 2 rev. 2)

text:
Fontos jogi nyilatkozat

|

41997D0002

Hivatalos Lap L 239 , 22/09/2000 o. 0440 - 0440

		A végrehajtó Bizottság (1997. április 25.) határozataa SIS II. előtanulmányára vonatkozó pályázat elbírálásáról(SCH/Com-ex (97) 2 rev. 2)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a Luxembourgban, 1996. december 19-én tartott ülésen elfogadott, a SIS második generációjának, a SIS II.-nek a létrehozásáról szóló határozatra, amelynek nemcsak az összes schengeni állam integrációját kell lehetővé tennie, hanem új funkciókkal is rendelkeznie kell,mivel a SIS II. létrehozása feltételezi egy előtanulmány készítését is az új rendszer architektúrájának meghatározása érdekében, és mivel e célból a szolgáltatásnyújtásra irányuló közbeszerzési pályázatok elbírálási eljárásainak összehangolásáról szóló 1992. június 18-i 92/50/EGK tanácsi irányelvnek megfelelően eljárást kell kezdeményezni,A KÖVETKEZŐKÉPPEN HATÁROZOTT:1. Portugáliát megbízza, hogy szoros együttműködésben a többi schengeni állammal a szolgáltatásnyújtásra irányuló közbeszerzési pályázatok odaítélési eljárásainak összehangolásáról szóló 92/50/EGK tanácsi irányelvnek és a vonatkozó portugál jogszabályoknak megfelelően kezdeményezett eljárásban döntsön a SIS II.-vel kapcsolatos előtanulmányra irányuló pályázat elbírálásáról.2. Portugáliát megbízzák e projekt vezetésével és költségvetési gazdálkodásával járó feladatokkal, amelyeket a többi schengeni állammal szorosan együttműködve kell ellátnia.3. A SIS II.-re vonatkozó előtanulmánnyal kapcsolatos valamennyi költségvetési kérdés szabályozása érdekében pénzügyi szabályzatot kell kidolgozni; ez a szabályzat meg fogja adni Portugália számára az összes jogi és pénzügyi garanciát.4. Egy igazgatási szabályzatot is ki kell dolgozni az összes résztvevő fél, nevezetesen a szerződő hatóság, a schengeni államok és a Schengeni Titkárság hatáskörének és kötelezettségeinek világos meghatározása érdekében.5. Szoros együttműködésben a projektvezetővel és a költségvetési gazdálkodás vezetőjével a Schengeni Titkárság koordinálja a projektet, ami magában foglalja az igazgatást és az egyeztetést a különböző schengeni munkacsoportok között.6. A Végrehajtó Bizottság felhatalmazza a Központi Csoportot az eljárás felügyeletére, különösen az alábbiak tekintetében:a) a SIS II.-vel kapcsolatos előtanulmány dokumentációja és az ajánlattételi felhívásról szóló értesítés;b) a pénzügyi szabályzat és az igazgatási szabályzat.Lisszabon, 1997. április 25.az elnökFrancesco Seixas da Costa--------------------------------------------------


title: A Tanács (EU) 2017/1435 határozata (2017. július 17.) az egyrészről az Európai Unió és az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott Társulási Tanácsban az EU–Moldovai Köztársaság társulási menetrend elfogadása tekintetében az Európai Unió által képviselendő álláspontról

text:
               8.8.2017

               HU

               Az Európai Unió Hivatalos Lapja

               L 205/68

         A TANÁCS (EU) 2017/1435 HATÁROZATA
   (2017. július 17.)
   az egyrészről az Európai Unió és az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott Társulási Tanácsban az EU–Moldovai Köztársaság társulási menetrend elfogadása tekintetében az Európai Unió által képviselendő álláspontról
   AZ EURÓPAI UNIÓ TANÁCSA
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének javaslatára,
   mivel:

               (1)

               Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodást (1) (a továbbiakban: a megállapodás) 2014. június 27-én írták alá és a megállapodás 2016. július 1-jén lépett hatályba.

               (2)

               A megállapodás 436. cikkének (1) bekezdése szerint a megállapodás célkitűzéseinek megvalósítása érdekében a Társulási Tanács hatáskörrel rendelkezik arra, hogy ajánlásokat fogadjon el.

               (3)

               A megállapodás alkalmazásának elősegítése céljából a Felek megállapodtak, hogy társulási menetrendet állítanak fel, melynek célja, hogy meghatározza az ágazatonként folytatott közös munkájuk prioritásait.

               (4)

               A Felek megegyeztek a társulási menetrendről a megállapodás végrehajtásának elősegítése érdekében. A társulási menetrendet a megállapodás által létrehozott Társulási Tanács fogadja el.

               (5)

               Az EU–Moldovai Köztársaság 2017–2019 közötti időszakra szóló társulási menetrendjének elfogadása tekintetében az Unió által a Társulási Tanácsban képviselendő álláspontot a Tanácsnak kell elfogadnia,

         ELFOGADTA EZT A HATÁROZATOT:
   1. cikk
   Az egyrészről az Európai Unió, az Európai Atomenergia-közösség és tagállamai, másrészről a Moldovai Köztársaság közötti társulási megállapodással létrehozott Társulási Tanácsban az EU–Moldovai Köztársaság 2017–2019 közötti időszakra szóló társulási menetrendjének elfogadása tekintetében az Unió által képviselendő álláspont a Társulási Tanácsnak az e határozathoz csatolt ajánlástervezetén alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. július 17-én.

            a Tanács részéről

            az elnök

         F. MOGHERINI

      (1)  HL L 260., 2014.8.30., 4. o.

      TERVEZET
      AZ EU–MOLDOVAI KÖZTÁRSASÁG TÁRSULÁSI TANÁCS 1/2017. sz. AJÁNLÁSA
      (…)
      az EU–Moldovai Köztársaság társulási menetrendről
      AZ EU–MOLDOVAI KÖZTÁRSASÁG TÁRSULÁSI TANÁCS,
      Tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra,
      mivel:

                  (1)

                  Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodást (1) (a továbbiakban: a megállapodás) 2014. június 27-én írták alá és az 2016. július 1-jén hatályba lépett.

                  (2)

                  A megállapodás 436. cikkének (1) bekezdése szerint a megállapodás célkitűzéseinek megvalósítása érdekében a Társulási Tanács hatáskörrel rendelkezik arra, hogy a megállapodás hatálya alá tartozó ügyekben határozatokat hozzon.

                  (3)

                  A megállapodás 453. cikke (1) bekezdésének értelmében a Felek minden általános vagy különös intézkedést meghoznak, amelyek a megállapodás szerinti kötelezettségeik teljesítéséhez szükségesek, és biztosítják a megállapodásban foglalt célkitűzések megvalósítását.

                  (4)

                  Az európai szomszédságpolitika felülvizsgálata a partnerekkel való szerepvállalás új szakaszát helyezte kilátásba, amely mindkét fél részéről fokozott felelősségvállalást feltételez.

                  (5)

                  Az Unió és a Moldovai Köztársaság a közöttük fennálló partnerség megszilárdítása mellett döntöttek a 2017–2019-es időszakra vonatkozó prioritások elfogadásával, amelyek a Moldovai Köztársaság rezilienciájának és stabilitásának előmozdítására és megerősítésére irányulnak, miközben szorosabb politikai társulásra és mélyebb gazdasági integrációra törekednek.

                  (6)

                  A megállapodás részes Felei megállapodtak az EU–Moldovai Köztársaság társulási menetrend szövegéről; a társulási menetrend támogatja a megállapodás végrehajtását, és az együttesen azonosított közös érdekű területeken való együttműködésre összpontosít,

            ELFOGADTA A KÖVETKEZŐ AJÁNLÁST:
      1. cikk
      A Társulási Tanács ajánlja, hogy a Felek hajtsák végre a mellékletben foglalt EU–Moldovai Köztársaság társulási menetrendet.
      2. cikk
      A mellékletben foglalt EU–Moldovai Köztársaság társulási menetrend a 2014. június 26-án elfogadott EU–Moldovai Köztársaság társulási menetrend helyébe lép.
      3. cikk
      Ez az ajánlás az elfogadása napján lép hatályba.

         Kelt …, [2017. hónap nap]-án/-én.

               a Társulási Tanács részéről

               az elnök

         (1)  HL L 260., 2014.8.30., 4. o.


title: Az Európai Parlament (EU) 2015/1644 határozata (2015. április 29.) az Európai Repülésbiztonsági Ügynökség 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/195

      AZ EURÓPAI PARLAMENT (EU) 2015/1644 HATÁROZATA
      (2015. április 29.)
      az Európai Repülésbiztonsági Ügynökség 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Európai Repülésbiztonsági Ügynökség 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Repülésbiztonsági Ügynökség 2013-as pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az ügynökség számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi rendelet, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (5) és különösen annak 60. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A8-0074/2015),

         1.

            megállapítja, hogy az Európai Repülésbiztonsági Ügynökség végleges éves beszámolója megegyezik a számvevőszéki jelentés mellékletében szereplővel;

         2.

            jóváhagyja az Európai Repülésbiztonsági Ügynökség 2013-as pénzügyi évre vonatkozó elszámolásának lezárását;

         3.

            utasítja elnökét, hogy továbbítsa ezt a határozatot az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 93. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 79., 2008.3.19., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: 2006/970/Euratom: A Tanács határozata ( 2006. december 18 .) az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjáról (2007–2011)

text:
30.12.2006       HU                  Az Európai Unió Hivatalos Lapja                      L 400/61
                                                   II
                           (Jogi aktusok, amelyek közzététele nem kötelező)
                                              TANÁCS
                                        A Tanács határozata
                                        (2006. december 18.)
  az Európai Atomenergia-közösség (Euratom) nukleáris kutatási és képzési tevékenységekre
                         vonatkozó hetedik keretprogramjáról (2007–2011)
                                         (2006/970/Euratom)
AZ EURÓPAI UNIÓ TANÁCSA,
tekintettel az Európai Atomenergia-közösséget létrehozó szerződésre és különösen annak 7. cikkére,
tekintettel a Bizottság javaslatára,
tekintettel az Európai Parlament véleményére1,
tekintettel az Európai Gazdasági és Szociális Bizottság véleményére2,
1
        2006. június 15-i vélemény (a Hivatalos Lapban még nem tették közzé).
2
        HL C 65., 2006.3.17., 9. o.
 ---pagebreak--- L 400/62         HU                   Az Európai Unió Hivatalos Lapja                       30.12.2006
mivel:
(1)      Az együttes nemzeti és európai erőfeszítések a kutatás és a képzés területén elsőrendű
         fontosságúak a gazdasági növekedés és az európai polgárok jólétének biztosítása
         szempontjából.
(2)      A hetedik keretprogram – különösen az oktatás, a képzés, a versenyképesség és az
         innováció, az ipar, a foglalkoztatás és a környezetvédelem területére vonatkozó fellépések
         mellett – kiegészíti a kutatáspolitika területén végzett, a lisszaboni stratégia
         végrehajtásához szükséges más uniós fellépéseket.
(3)      A hetedik keretprogram az európai kutatási térség létrehozása érdekében az előző
         keretprogram eredményeire épít, és az európai tudásalapú gazdaság és társadalom
         kifejlesztése érdekében továbbfejleszti azokat.
(4)      A Bizottságnak „Az energiaellátás biztonságára vonatkozó európai stratégia felé” című
         zöld könyve kiemeli a nukleáris energiának az üvegházhatást okozó gázok kibocsátásának,
         és Európa importált energiától való függőségének csökkentéséhez való hozzájárulását.
(5)      A Bizottság 2005. augusztus 24-én benyújtotta az előző öt évben végzett közösségi
         tevékenységek végrehajtásának és eredményeinek külső felméréséből levont
         következtetéseket, amelyekhez saját megfigyeléseit is csatolta.
 ---pagebreak--- 30.12.2006       HU                   Az Európai Unió Hivatalos Lapja                         L 400/63
(6)      A Nemzetközi Termonukleáris Kísérleti Reaktorra (ITER) vonatkozó tárgyalási
         irányelveket módosító, 2004 november 26-i tanácsi határozat értelmében az ITER európai
         megvalósítása – a fúziós energia tágabb megközelítésének keretében – a hetedik
         keretprogram alapján végzett, fúziós energiával kapcsolatos kutatási tevékenységek
         központi eleme lesz.
(7)      A hetedik keretprogram végrehajtása lehetőséget teremt közös vállalkozásoknak a
         Szerződés 45–51. cikke szerinti létrehozására.
(8)      A hetedik keretprogram keretében támogatott kutatási tevékenységeknek tiszteletben kell
         tartaniuk az alapvető etikai elveket, beleértve azokat, amelyeket az Európai Unió alapjogi
         chartája tükröz. A tudomány és az új technológiák etikájával foglalkozó európai csoport
         véleményeit továbbra is figyelembe kell venni.
(9)      E határozat a program teljes időtartamára meghatároz egy pénzügyi keretösszeget, amely
         az Európai Parlament, a Tanács és a Bizottság között létrejött a költségvetési fegyelemről
         és a hatékony és eredményes pénzgazdálkodásról szóló, 2006. május 17-i intézményközi
         megállapodás3 37. pontja értelmében a költségvetési hatóság számára a fő hivatkozási
         alapot jelenti.
3
        HL C 139., 2006.6.14., 1. o.
 ---pagebreak--- L 400/64         HU                  Az Európai Unió Hivatalos Lapja                       30.12.2006
(10)     A hetedik keretprogram tekintetében fontos a pénzgazdálkodás hatékonyságának és
         eredményességének biztosítása, és a végrehajtást a lehető leghatékonyabb és a leginkább
         felhasználóbarát módon kell végezni, valamint minden résztvevő számára könnyű
         hozzáférést kell nyújtani.
(11)     A hetedik keretprogramban kellő figyelmet kell fordítani a nőknek a tudományban és a
         kutatásban betöltött szerepére és arra, hogy tovább fokozzák a nők aktív szerepvállalását a
         kutatásban.
(12)     A Közös Kutatóközpontnak (KKK) elő kell segítenie a közösségi politikák
         megfogalmazásához, kialakításához, végrehajtásához és nyomon követéséhez nyújtott
         ügyfélközpontú tudományos és technológiai támogatás nyújtását. E tekintetben hasznos, ha
         a KKK saját kompetenciája területein továbbra is független tudományos és technológiai
         referenciaközpontként működik az EU-ban.
(13)     A kölcsönös előnyhöz jutás érdekében a nemzetközi és a globális dimenziónak fontos
         szerepe van az európai kutatási tevékenységekben. A hetedik keretprogram nyitva áll az
         ehhez szükséges megállapodásokat megkötő országok számára, továbbá – projektek
         szintjén és kölcsönös előnyök alapján – harmadik országok intézményei és nemzetközi
         tudományos együttműködési szervezetek részvételére is.
 ---pagebreak--- 30.12.2006       HU                  Az Európai Unió Hivatalos Lapja                            L 400/65
(14)      A hetedik keretprogram a tagjelölt országok részére a közösségi vívmányok
         végrehajtásához és az Európai Kutatási Térségbe történő beilleszkedésükhöz nyújtott
         tudományos és technológiai támogatás révén elősegíti az Európai Unió bővítését.
(15)      Megfelelő intézkedéseket kell hozni a szabálytalanságok és a csalás megelőzésére, és meg
         kell tenni a szükséges lépéseket az eltűnt, alaptalanul kifizetett vagy szabálytalanul
         felhasznált pénzeszközök visszaszerzésére az Európai Közösségek pénzügyi érdekeinek
         védelméről szóló, 1995. december 18-i 2988/95/EK, Euratom tanácsi rendelet4, az Európai
         Közösségek pénzügyi érdekeinek csalással és egyéb szabálytalanságokkal szembeni
         védelmében a Bizottság által végzett helyszíni ellenőrzésekről és vizsgálatokról szóló,
         1996. november 11-i 2185/96/EK, Euratom tanácsi rendelet5 és az Európai Csalás Elleni
         Hivatal (OLAF) által lefolytatott vizsgálatokról szóló május 25-i 1074/1999/EK tanácsi
         rendelet6 értelmében.
(16)      A Bizottság konzultált a tudományos és műszaki bizottsággal, és az véleményt nyilvánított,
A KÖVETKEZŐKÉPPEN HATÁROZOTT:
4
        HL L 312., 1995.12.23., 1. o.
5
        HL L 292., 1996.11.15., 2. o.
6
        HL L 136., 1999.5.31., 8. o.
 ---pagebreak--- L 400/66         HU                  Az Európai Unió Hivatalos Lapja                        30.12.2006
                                                1. cikk
                                 A hetedik keretprogram elfogadása
A nukleáris kutatási és képzési tevékenységekre vonatkozó többéves keretprogram (a továbbiakban:
hetedik keretprogram) a 2007. január 1-jétől 2011. december 31-ig terjedő időtartamra elfogadásra
kerül.
                                                2. cikk
                                             Célkitűzések
(1)      A hetedik keretprogram a Szerződés 1. cikkében és 2. cikkének a) pontjában meghatározott
         általános célkitűzéseket követi, miközben hozzájárul az Európai Kutatási Térségre épülő
         tudásalapú társadalom megteremtéséhez.
(2)      A hetedik keretprogram a Közösség kutatási, technológiafejlesztési, nemzetközi
         együttműködési, technikai információ-terjesztési és -hasznosítási, valamint képzési
         tevékenységeit foglalja magában, két egyedi programra tagolódva:
         Az első egyedi program a következőkre terjed ki:
         a)    a fúziós energiára irányuló kutatás egy biztonságos, fenntartható, környezettisztelő és
               gazdaságilag életképes energiaforrás kifejlesztésének céljából;
         b)    atommaghasadás és sugárvédelem különösképpen az atommaghasadás és az ionizáló
               sugárzás ipari és gyógyászati felhasználása biztonsági teljesítményének, forrás- és
               költséghatékonyságának növelése céljából.
 ---pagebreak--- 30.12.2006       HU                   Az Európai Unió Hivatalos Lapja                      L 400/67
         A második egyedi program a Közös Kutatóközpont (KKK) nukleáris energia területén
         folytatott tevékenységeire terjed ki.
(3)      Az egyedi programok főbb irányvonalait az I. melléklet mutatja be.
                                                 3. cikk
                  A legnagyobb teljes összeg és az egyes tevékenységek részesedése
(1)      A 2007–2011-es időszakra vonatkozó hetedik keretprogram végrehajtására előirányzott
         teljes összeg 2751 millió EUR. Ennek az összegnek a felosztása a következő (millió EUR-
         ben):
                Kutatások a fúziós energia területén7                          1947
                Atommaghasadás és sugárvédelem                                 287
                A KKK nukleáris tevékenységei                                  517
(2)      A hetedik keretprogramban való közösségi pénzügyi részvétel részletes szabályait a II.
         melléklet tartalmazza.
7
        A fúziós energia kutatására előirányzott összegből legalább 900 millió EUR-t az ITER
        építésén kívüli, az I. mellékletben felsorolt tevékenységekre kell fordítani.
 ---pagebreak--- L 400/68         HU                     Az Európai Unió Hivatalos Lapja                    30.12.2006
                                                   4. cikk
                                A Közösség pénzügyi érdekeinek védelme
Az e határozat keretében finanszírozott közösségi fellépések esetében a 2988/95/EK, Euratom
rendeletet és a 2185/96/EK, Euratom rendeletet kell alkalmazni a közösségi jog rendelkezéseit
érintő bármely jogsértésre, beleértve a hetedik keretprogram alapján előírt szerződési
kötelezettségnek egy gazdasági szereplő cselekedetéből vagy mulasztásából eredő megsértését is,
amely egy indokolatlan kiadási tétel következtében hátrányosan érinti vagy érintheti az Európai
Unió általános költségvetését vagy az általa kezelt költségvetéseket egy indokolatlan kiadási tételen
keresztül.
                                                   5. cikk
                                              Etikai alapelvek
A hetedik keretprogram keretében végzett valamennyi kutatási tevékenységet az etikai alapelvekkel
összhangban kell végezni.
                                                   6. cikk
                                   Felügyelet, értékelés és felülvizsgálat
(1)      A Bizottság folyamatosan és módszeresen felügyeli a hetedik keretprogram és annak
         egyedi programjai végrehajtását, és e felügyeleti tevékenység eredményeiről rendszeresen
         jelentést tesz, illetve terjeszti azokat.
 ---pagebreak--- 30.12.2006      HU                   Az Európai Unió Hivatalos Lapja                            L 400/69
(2)      Legkésőbb 2010-ben a Bizottság – külső szakértők bevonásával, a hatodik keretprogram
         utólagos értékelésére építve – a hetedik keretprogramra és annak egyedi programjaira
         irányuló, igazolt tényeken alapuló időközi értékelést készít. Ez az értékelés kiterjed a
         folyamatban lévő kutatási tevékenységek minőségére, a végrehajtás és az irányítás
         minőségére, valamint a meghatározott célkitűzések megvalósítása terén elért
         előrehaladásra.
(3)      A hetedik keretprogram befejezését követően a Bizottság független szakértőkkel a hetedik
         keretprogram alapjait, végrehajtását és eredményeit vizsgáló külső értékelést végeztet.
         A Bizottság az értékelés következtetéseit, valamint kapcsolódó észrevételeit közli az
         Európai Parlamenttel, a Tanáccsal, az Európai Gazdasági és Szociális Bizottsággal,
         valamint a Régiók Bizottságával.
 ---pagebreak--- L 400/70        HU                 Az Európai Unió Hivatalos Lapja                       30.12.2006
                                              7. cikk
                                          Hatálybalépés
Ez a határozat az Európai Unió Hivatalos Lapjában történő kihirdetését követő napon lép hatályba.
Kelt Brüsszelben, 2006. december 18-án.
                                           a Tanács részéről
                                           az elnök
                                           J.-E. ENESTAM
 ---pagebreak--- 30.12.2006      HU                   Az Európai Unió Hivatalos Lapja                         L 400/71
                                          I. MELLÉKLET
   TUDOMÁNYOS ÉS TECHNOLÓGIAI CÉLKITŰZÉSEK, TÉMÁK ÉS TEVÉKENYSÉGEK
BEVEZETÉS
Az Európai Atomenergia-közösség (Euratom) nukleáris kutatási és képzési tevékenységekre
vonatkozó hetedik keretprogramja két fő részre tagolódik: a fúziós energiára irányuló kutatásra,
valamint az atommaghasadásra és sugárvédelemre vonatkozó „közvetett” fellépésekre és a KKK
„közvetlen” kutatási tevékenységeire.
I.A.    A FÚZIÓS ENERGIÁRA IRÁNYULÓ KUTATÁS
Célkitűzés
Az ITER-tervhez szükséges tudásalap megteremtése és az ITER megvalósítása, ami jelentős lépést
képvisel a biztonságos, fenntartható, környezettisztelő és gazdaságilag életképes erőművek
reaktorprototípusainak létrehozása felé.
 ---pagebreak--- L 400/72          HU                  Az Európai Unió Hivatalos Lapja                          30.12.2006
Indokolás
Európa energiaellátása komoly hiányosságokat mutat rövid, közép- és hosszú távon egyaránt.
Különösen szükséges az ellátás biztonsága, az éghajlatváltozás és a fenntartatható fejlődés
kérdésének kezelése, miközben biztosítani kell, hogy a jövőbeli gazdasági növekedés ne legyen
veszélyben.
Az EU által a megújuló energia kutatása terén jelenleg tett erőfeszítéseken túlmenően a fúziós
energia a kereskedelmi célú fúziós reaktor piacra törése után, azaz mostantól számítva néhány
évtizeden belül járulhat hozzá nagymértékben az EU fenntartható és biztonságos energiaellátásának
megvalósításához. Sikeres fejlesztés esetén a fúziós energia biztonságos, fenntartható és
környezetbarát energiaforrást jelentene. A fúziós energiára irányuló, a tagállamok és társult
harmadik országok fúziós energiára vonatkozó összes tevékenységét felölelő európai kutatás hosszú
távú célja az e követelményeknek eleget tevő és gazdaságilag életképes reaktorprototípusok közös
létrehozása a technológiai és tudományos előrelépésektől függően körülbelül harminc vagy
harmincöt éven belül.
A hosszú távú célok eléréséhez kidolgozott stratégia első prioritásként az ITER (az egyik jelentős
kísérleti létesítmény, amely a fúziós energia tudományos és technikai megvalósíthatóságát hivatott
igazolni) megépítését, majd a DEMO, egy „demonstrációs” fúziós erőmű megépítését tartalmazza.
Ezt a stratégiát egy dinamikus, az ITER-t támogató és a DEMO-hoz szükséges fúziós alapanyagok,
technológiák és a fúziós fizika kifejlesztésére irányuló kutatási és fejlesztési program kíséri. Ebben
a programban az európai ipar, a fúziós energiával foglalkozó szövetségek és harmadik országok,
nevezetesen az ITER-megállapodás részes felei vesznek részt.
 ---pagebreak--- 30.12.2006        HU                  Az Európai Unió Hivatalos Lapja                           L 400/73
Tevékenységek
1.       Az ITER megvalósítása
         Az ITER (mint nemzetközi kutatási infrastruktúra) közös megvalósításának tevékenységeit
         foglalja magában, nevezetesen a telephely előkészítését, az ITER szervezeti felépítését és
         az ITER-rel foglalkozó európai közös vállalkozás létrehozását, az igazgatást és a
         munkaerő-felvételt, az általános technikai és igazgatási támogatást, a felszerelések és
         berendezések felépítését és a projekt építés közbeni támogatását.
2.       K+F az ITER működésének előkészítésében
         Egy célzott, a fizika és a technológia területére összpontosító program hasznosítja majd a
         fúziós program megfelelő létesítményeit és forrásait, azaz a JET-et és más, létező vagy
         építés alatt álló mágneses plazmaösszetartó berendezéseket (tokamakok, sztellarátorok,
         RFP-k). Ez a program értékeli az ITER alaptechnológiáit, megerősíti az ITER
         projektkiválasztásait, és kísérleti és elméleti tevékenységek segítségével előkészíti az ITER
         működését.
3.       Technológiai tevékenységek a DEMO előkészítésében
         Ezek a tevékenységek a fúziós anyagok és a fúzió lényeges technológiáinak, többek között
         az árnyékolásnak a lendületes kifejlesztésére és a DEMO-hoz szükséges anyagok
         minősítését végző nemzetközi fúziósanyag-besugárzó berendezés (IFMIF: International
         Fusion Materials Irradiation Facility) építésének előkészítésére létrehozott projektcsapat
         felállítását tartalmazzák. Magukban foglalják az anyagok besugárzásvizsgálatát és
         modellezését, a DEMO tervrajzaira vonatkozó tanulmányokat, valamint a fúziós energia
         biztonsági, környezeti és társadalmi-gazdasági vonatkozásainak tanulmányozását.
 ---pagebreak--- L 400/74         HU                   Az Európai Unió Hivatalos Lapja                        30.12.2006
4.      Hosszabb távú K+F tevékenységek
         Ezek a tevékenységek a mágneses plazmaösszetartás javított, a fúziós erőművek számára
         potenciális előnyöket nyújtó (a W7-X stellarátor építésének befejezésére összpontosító)
         koncepciójának továbbfejlesztésére, a fúziós plazma viselkedésének mélyreható megértését
         célzó elméletre és modellezésre, valamint a tehetetlenségi összetartás területén folyó
         tagállami polgári kutatási tevékenységek folyamatos kapcsolattartás formájában
         megvalósuló koordinálására terjednek ki.
5.      Emberi erőforrás, oktatás és képzés
         Az ITER rövid és középtávú igényeire és a fúziós energia további fejlesztésére tekintettel
         folytatni kell a számban, a képességi területekkel, valamint a különösen a fúziós fizikával
         és a fúziós technológiával kapcsolatos magas képzettségi és tapasztalati szint
         szempontjából megfelelő munkaerő biztosítását célzó kezdeményezéseket.
6.      Infrastruktúrák
         A nemzetközi fúziósenergia kutatási projekt keretében épülő ITER építése az új, jelentős
         európai dimenzióval rendelkező kutatási infrastruktúrák részét képezi.
7.      Technológiaátadási folyamatok
         Az ITER-hez új és rugalmasabb szervezeti struktúrákra van szükség, amelyek lehetővé
         teszik az általa generált innovációs és technológiafejlesztési folyamat gördülékeny átadását
         az iparnak, hogy e kihívásokkal szembenézve az európai ipar versenyképesebbé váljon.
 ---pagebreak--- 30.12.2006        HU                  Az Európai Unió Hivatalos Lapja                          L 400/75
I.B.    ATOMMAGHASADÁS ÉS SUGÁRVÉDELEM
Célkitűzés
Szilárd tudományos és műszaki alapok megteremtése a hosszú élettartamú radioaktív hulladékok
biztonságosabb kezelésére vonatkozó gyakorlati fejlesztések felgyorsítása érdekében, különösen a
biztonsági teljesítmény, a forrás- és költséghatékonyság javítása, valamint az ember és a környezet
ionizáló sugárzás elleni védelme erős és társadalmilag elfogadott rendszerének biztosítása.
Indokolás
Az atomenergia jelenleg az Európai Unióban összesen fogyasztott villamos energia egyharmadát
fedezi, és a legjelentősebb alap villamosenergia-forrást képezi, amely – mivel az atomerőmű
működése során nem bocsát ki szén-dioxidot – az éghajlatváltozás és Európa importált
energiahordozóktól való függősége elleni küzdelem eszközeiről folyó vita fontos eleme. Az európai
nukleáris ágazatot egészében véve a csúcstechnológia jellemzi, és magas képesítést igénylő
munkahelyeket teremt több százezer ember számára. A még fejlettebb nukleáris technológia pedig
jelentős javulást ígérhet a hatékonyság és a források felhasználása terén, a jelenlegi technológiákhoz
képest még magasabb biztonsági szint biztosítása és kevesebb hulladék termelése mellett.
 ---pagebreak--- L 400/76         HU                  Az Európai Unió Hivatalos Lapja                        30.12.2006
Az atomenergia azonban jelentős aggodalmakat is kelt, amelyek befolyásolják ezen
energiaforrásnak az EU-ban megvalósuló további felhasználását. További erőfeszítésekre van
szükség a Közösség kiemelkedő biztonsági eredményeinek folyamatos biztosításához, és a sugárzás
elleni védelem továbbra is kiemelt terület. Kulcsfontosságú kérdés a reaktorok működési biztonsága
és a hosszú élettartamú hulladék kezelése, amelyekre műszaki szinten folyamatos munkával
igyekeznek megoldást találni, de amelyhez hasonló politikai és társadalmi ráfordításra is szükség
van. A radioaktivitás mindenfajta, mind az ipar, mind a gyógyászat egész területén való
felhasználása során a legfontosabb szempont az ember és a környezet védelme. Valamennyi itt
megcélzott tematikus terület esetében elsődleges fontosságú szempont a nagyfokú biztonság
biztosítása. Hasonlóképpen, a nukleáris tudomány és technika egész területén világosan
azonosíthatóak a kutatási infrastruktúrák és a szakértelem megléte vonatkozásában fennálló
szükségletek. Ezenkívül az egyes technikai területeket kulcsfontosságú, több területet érintő
kérdések kötik össze, úgymint a nukleáris üzemanyagciklus, az aktinidák kémiája, a
kockázatelemzés és a biztonságértékelés, sőt társadalmi és a kormányzásra vonatkozó kérdések is.
A kutatás ugyanakkor az új tudományos és technológiai lehetőségek feltárásához, valamint a
keretprogram során felmerülő új szakpolitikai igények rugalmas kezeléséhez is szükséges.
Tevékenységek
1.       A radioaktív hulladék kezelése
         A kiégett üzemanyag és a hosszú élettartamú radioaktív hulladék mélységi geológiai
         elhelyezésének megvalósításával kapcsolatos valamennyi további kulcsfontosságú
         szempontra irányuló kutatási és fejlesztési tevékenységek, és amennyiben szükséges, a
         technológiákra és a biztonságra vonatkozó demonstrációs tevékenységek, valamint a közös
         európai álláspont kialakításának alátámasztása a hulladék kezeléséhez és elhelyezéséhez
         kapcsolódó fő kérdésekben. A szétválasztásra és a transzmutációra és/vagy egyéb, az
         elhelyezésre váró hulladék mennyiségének és/vagy veszélyességének csökkentését célzó
         koncepciókra irányuló kutatás.
 ---pagebreak--- 30.12.2006       HU                  Az Európai Unió Hivatalos Lapja                           L 400/77
2.       Reaktorrendszerek
         A létező reaktorrendszerek valamennyi megfelelő típusának (beleértve az üzemanyagciklus
         berendezéseit) további biztonságos működését alátámasztó kutatás, figyelembe véve az új
         kihívásokat, mint az élettartam meghosszabbítása és az új, fejlett biztonságértékelő
         módszerek létrehozása (mind műszaki szempontból, mind az emberi tényező
         vonatkozásában), a súlyos balesetekkel kapcsolatban is, valamint az Unióban már elért
         magasszintű biztonsági követelmények fenntartásával a rövid és középtávon megjelenő
         reaktorrendszerek lehetőségeit, és biztonsági, valamint hulladékkezelési szempontból
         történő értékelését célzó kutatás, továbbá a radioaktív hulladék hosszú távú kezelésének
         jelentős javítása.
3.       Sugárvédelem
         Különösen a gyógyászati célú felhasználásra, a kis dózisokból eredő kockázatra és a
         balesetek kezelésére irányuló kutatás egy erős, kiegyensúlyozott és társadalmilag
         elfogadható védelmi rendszer tudományos alapjának biztosítása érdekében, amely nem
         korlátozza indokolatlan mértékben az ionizáló sugárzás hasznos és széleskörű gyógyászati
         és ipari felhasználását. A nukleáris és radiológiai terrorizmus, valamint a nukleáris
         anyagok jogellenes felhasználása hatásának minimálisra csökkentésére irányuló kutatás.
 ---pagebreak--- L 400/78         HU                   Az Európai Unió Hivatalos Lapja                       30.12.2006
4.       Infrastruktúrák
         Az európai nukleáris ágazatban a technikai eredmények, az innováció és a biztonság magas
         szintjének fenntartásához szükséges kutatási infrastruktúrák – mint például anyagvizsgálati
         létesítmények, felszín alatti kutatólaboratóriumok, sugárbiológiai létesítmények és
         szövetbankok – rendelkezésre állásának és együttműködésének támogatása.
5.       Humán erőforrás, mobilitás és képzés
         A tudományos szakértelem és munkaerő-kapacitás megtartásának és továbbfejlesztésének
         támogatása (például közös képzési tevékenységek révén) annak biztosítása érdekében,
         hogy a nukleáris ágazatban hosszú távon megfelelően képzett kutatók, mérnökök és
         alkalmazottak álljanak rendelkezésre.
II.     A KÖZÖS KUTATÓKÖZPONT (KKK) NUKLEÁRIS TEVÉKENYSÉGEI
Célkitűzés
A Közösség politikai döntéshozatali folyamatához ügyfélközpontú tudományos és műszaki
támogatás nyújtása nukleáris területen, a meglévő politikák végrehajtásához és nyomon
követéséhez nyújtott támogatás biztosításával, az új szakpolitikai igényekre való rugalmas reagálás
mellett.
 ---pagebreak--- 30.12.2006       HU                  Az Európai Unió Hivatalos Lapja                           L 400/79
Indokolás
A KKK támogatja az európai energiaellátási stratégia célkitűzéseit, különösen a kiotói célkitűzések
elérésének elősegítése érdekében. A Közösség elismert szakértelemmel rendelkezik a nukleáris
technológia számos területén, aminek szilárd alapját az e területen elért múltbeli sikerek képezik. A
KKK hasznossága a közösségi politikák támogatásában és a nukleáris kutatás új irányvonalaihoz
való hozzájárulásában az általa képviselt tudományos szakértelemnek és a nemzetközi tudományos
közösségbe való integrálódásának, valamint az egyéb kutatóközpontokkal való együttműködésének
és az ismeretek terjesztésének köszönhető. A KKK rendelkezik az elismerésre méltó tudományos és
műszaki munkavégzéshez szükséges hozzáértő munkaerővel és csúcstechnológiai berendezésekkel,
és célja, hogy tudományos és technikai munkájának minősége által az európai kutatást az
élmezőnyben tartsa.. A Közös Kutatóközpont támogatja az alapszakképzettség és -szakértelem
jövőbeni fenntartását célzó közösségi politikát azáltal, hogy hozzáférést ad infrastruktúráihoz más
kutatók számára, hogy fiatal tudósokat képez és elősegíti mobilitásukat, és ezáltal fenntartja a
nukleáris know-how-t Európában. Új igény merült fel különösen a külkapcsolatok és a
biztonsághoz kapcsolódó politikák területén. Ezekben az esetekben belső és biztos információra,
elemzésre és rendszerekre van szükség, amelyeket nem mindig lehet a piacon beszerezni.
A KKK nukleáris tevékenységeinek célja a K+F-követelményeknek való megfelelés mind a
Bizottság, mind a tagállamok támogatása érdekében. E program célja tudás kifejlesztése és
összegyűjtése, a nukleáris energiatermelésről, annak biztonságáról és megbízhatóságáról,
fenntarthatóságáról és ellenőrzéséről, veszélyeiről és kihívásairól, többek között az innovatív és
jövőbeni rendszerek értékeléséről folyó vitához való hozzájárulás.
 ---pagebreak--- L 400/80         HU                   Az Európai Unió Hivatalos Lapja                      30.12.2006
Tevékenységek
A KKK-tevékenységek a következőkre összpontosítanak:
1.       A nukleáris hulladék kezelése és a környezeti hatás, amelynek célja a nukleáris üzemanyag
         folyamatainak megértése az energia termelésétől a hulladék elhelyezéséig, és a nagy
         aktivitású nukleáris hulladék kezelésére hatékony megoldások kidolgozása a két fő
         lehetőség mentén (közvetlen elhelyezés vagy szétválasztás és transzmutáció). Olyan
         tevékenységeket kell kidolgozni, amelyek növelik a tudásalapot és javítják a hosszú
         élettartamú radioaktív hulladékok feldolgozásának vagy kondicionálásának eljárásait és
         elősegítik az aktinidákra vonatkozó alapkutatást.
2.       Nukleáris biztonság: a létező és az új üzemanyagciklusokra, és mind a nyugati, mind az
         orosz reaktortípusok reaktorbiztonságára, valamint új reaktortervekre irányuló kutatás.
         Ezenkívül a KKK hozzájárul a IV. Generációs Nemzetközi Fórum (Generation IV
         International Forum) munkájához és koordinálja az európai részvételt ezen K+F-
         kezdeményezésben, amelyben a világ legjobb kutatási szervezetei vesznek részt. A KKK
         az e területen folyó kutatást összefogó szervként működik, melynek célja, hogy biztosítsa a
         GIF-hez való minőségi európai hozzájárulást. A KKK kizárólag azon területekhez fog
         hozzájárulni, amelyek javítják az innovatív üzemanyagciklusok biztonsági és biztosítéki
         szempontjait, különös tekintettel az új üzemanyagok jellemzésére, vizsgálatára és
         elemzésére; a biztonsági és minőségi célok, biztonsági követelmények fejlesztésére a
         rendszerek továbbfejlesztett értékelési módszereinek kidolgozására.
 ---pagebreak--- 30.12.2006       HU                  Az Európai Unió Hivatalos Lapja                         L 400/81
3.       Nukleáris fizikai védelem: a Közösség kötelezettségei teljesítésének támogatása,
         különösen az üzemanyagciklus lezárására hangsúlyt fektető üzemanyagciklus
         létesítmények ellenőrzése, a környezet radioaktivitásának nyomon követése vagy a
         kiegészítő jegyzőkönyv és az integrált biztosítéki rendszerek végrehajtása, valamint a
         nukleáris és radioaktív anyagoknak az illegális kereskedelemmel összefüggő eltérítésének
         megelőzése.
Ezen túlmenően a KKK megkönnyíti az európai energiaigény kielégítéséhez szükséges energia
megfelelő összetételével (köztük a megújuló energiaforrásokkal és az atomenergiával) kapcsolatos
tényeken alapuló vitát és a kellő ismeretek birtokában megvalósítandó döntéshozatalt.
 ---pagebreak--- L 400/82         HU                  Az Európai Unió Hivatalos Lapja                         30.12.2006
                                         II. MELLÉKLET
                                 FINANSZÍROZÁSI RENDSZEREK
A hetedik keretprogram végrehajtására megállapított részvételi szabályok szerint a Közösség
finanszírozási rendszerek sorozatán keresztül támogatja a kutatási és technológiafejlesztési
tevékenységeket, beleértve az egyedi programokban meghatározott demonstrációs tevékenységeket.
E rendszerek felhasználása vagy önmagukban, vagy más finanszírozási rendszerekkel
kombinációban történik, a hetedik keretprogram során végrehajtott fellépések különböző
kategóriáinak finanszírozása érdekében.
1.       FINANSZÍROZÁSI RENDSZEREK A FÚZIÓS ENERGIA TERÜLETÉN
A fúziós energiára irányuló kutatási tevékenységek sajátos jellege különleges rendelkezések
végrehajtását teszi szükségessé. A pénzügyi támogatást a következő dokumentumokban
meghatározott eljárások alapján végrehajtott tevékenységekre nyújtják:
1.1.     A Bizottság és a tagállamok, vagy teljes jogú társult tagként részt vevő harmadik országok,
         vagy a tagállamok vagy teljes jogú társult tagként részt vevő harmadik országok jogalanyai
         közötti társulási szerződések, amelyek a Szerződés 10. cikke értelmében a fúziós energiára
         irányuló közösségi kutatási program egy részének végrehajtásáról rendelkeznek;
1.2.     Az Európai Fúziós Fejlesztési Megállapodás (EFDA), a Bizottság és a tagállamokban,
         valamint a társult országokban lévő, vagy azok nevében eljáró szervezetek között létrejött
         többoldalú megállapodás, amely többek között a társult szervezetekben és az iparban a
         fúziós technológia, a JET-létesítmények használata és a nemzetközi együttműködéshez
         való európai hozzájárulás területén folytatott további kutatásokhoz biztosít keretet;
 ---pagebreak--- 30.12.2006         HU                  Az Európai Unió Hivatalos Lapja                        L 400/83
1.3.      Az ITER-rel foglalkozó európai közös vállalkozás, a Szerződés 45–51. cikke alapján;
1.4.      A fúziós energiára irányuló kutatási és fejlesztési tevékenységekre vonatkozó, az Euratom
          és harmadik országok közötti nemzetközi megállapodások, különösen az ITER-
          megállapodás;
1.5.      Bármely más többoldalú megállapodás, amely a Közösség és a társult szervezetek között
          jött létre, különösen a személyzet mobilitásáról szóló megállapodás;
1.6.      A fúziós energiára irányuló kutatást előmozdító vagy az ahhoz hozzájáruló,
          költségmegosztáson alapuló fellépések a tagállamok vagy a hetedik keretprogramhoz
          társult, társulási szerződéses kapcsolatban nem álló országok testületei körében.
A fenti tevékenységeken kívül a humán erőforrások és a tudományos ösztöndíjak előmozdítását és
fejlesztését célzó fellépések, integrált infrastruktúrához kapcsolódó kezdeményezések, valamint
egyedi támogatási fellépések valósíthatók meg, különösen a fúziósenergia-kutatás koordinálásához,
az e tevékenységeket támogató felmérések végzéséhez, kiadványok támogatásához,
információcseréhez; valamint a technológia-átadás előmozdítását célzó képzéshez.
2.        FINANSZÍROZÁSI RENDSZEREK MÁS TERÜLETEKEN
A hetedik keretprogramhoz tartozó egyéb, a fúziós energia területén kívüli területeken megvalósuló
tevékenységek támogatása finanszírozási rendszerek sorozatán keresztül valósul meg. E rendszerek
felhasználása vagy önmagukban, vagy más finanszírozási rendszerekkel kombinálva történik, a
hetedik keretprogram során végrehajtott fellépések különböző kategóriáinak finanszírozása
érdekében.
 ---pagebreak--- L 400/84        HU                    Az Európai Unió Hivatalos Lapja                       30.12.2006
Az egyedi programokra, munkaprogramokra és ajánlattételi felhívásokra vonatkozó határozatokban
― ahogyan és amikor helyénvaló ― utalni kell a következőkre:
–        a különböző fellépés-kategóriák finanszírozására használt rendszer(ek) típusa(i);
–        azoknak a résztvevőknek a kategóriái (pl. kutatási szervezetek, egyetemek, ipar,
         hatóságok), amelyek ezekből részesülhetnek;
–        az egyes rendszereken keresztül finanszírozható tevékenységek típusai (kutatás, fejlesztés,
         demonstráció, képzés, ismeretterjesztés, tudásátadás és egyéb kapcsolódó tevékenységek).
Amennyiben lehetséges különböző finanszírozási rendszerek használata, a munkaprogramok
meghatározhatják azt a finanszírozási rendszert, amelyet használni kell azzal a témával
kapcsolatban, amelyre ajánlatokat várnak.
A finanszírozási rendszerek a következők:
a)       Az elsősorban az ajánlattételi felhívások alapján megvalósuló fellépések támogatása:
1.       Együttműködésen alapuló projektek
         A különböző országok résztvevőiből álló konzorciumok által végrehajtott kutatási
         projektek támogatása, amelyeknek célja a kutatáshoz új ismeretek, új technológia,
         termékek vagy közös források fejlesztése. A projektek mérete, alkalmazási köre és belső
         szervezete kutatási területtől és témától függően változhat. A projektek a kis- és
         középméretű célzott kutatási fellépésektől a nagyobb, egy meghatározott célkitűzés elérése
         érdekében jelentős mennyiségű forrást mozgósító integráló projektekig terjedhetnek.
 ---pagebreak--- 30.12.2006       HU                  Az Európai Unió Hivatalos Lapja                          L 400/85
2.       Kiválósági hálózatok
         Adott területen belüli tevékenységeiket integráló több kutatószervezet által végrehajtott
         olyan közös kutatóprogramok támogatása, amelyeket a kutatócsoportok hosszabb távú
         együttműködés keretében valósítanak meg. E közös programok végrehajtása a forrásaik és
         tevékenységeik egy részét integráló szervezetek hivatalos kötelezettségvállalását teszi
         szükségessé.
3.       Koordinációs és támogatási fellépések
         A kutatás koordinálását vagy támogatását célzó tevékenységek (hálózatok kiépítése,
         cserék, tanulmányok, konferenciák stb.) támogatása. Ezek a fellépések az ajánlattételi
         felhíváson kívül egyéb eszközökkel is végrehajthatók.
4.       A humán erőforrásokat és a mobilitást támogató és fejlesztő fellépések
         A kutatók képzésének és karrierfejlesztésének támogatása.
b)       A Bizottság javaslatán alapuló tanácsi határozatok alapján végrehajtott fellépések
         támogatásához a Közösség pénzügyi támogatást nyújt a több forrásból finanszírozott
         nagyszabású kezdeményezésekhez:
         –     Szerződés 45–51. cikkében meghatározott eljárások és rendelkezések alapján
               megvalósított közös vállalkozásokhoz nyújtott közösségi pénzügyi hozzájárulás.
         –     közösségi pénzügyi hozzájárulás európai érdekeltségű új infrastruktúrák
               kifejlesztésére.
 ---pagebreak--- L 400/86         HU                  Az Európai Unió Hivatalos Lapja                       30.12.2006
A Közösség a vállalkozások, a kutatóközpontok és egyetemek részvételi szabályai tekintetében
elfogadandó szabályozás rendelkezéseinek, a vonatkozó állami támogatási eszközökkel kapcsolatos
szabályoknak, különösen a kutatás és fejlesztés állami támogatásához biztosított közösségi
keretszabályoknak, továbbá az e területen érvényes nemzetközi szabályoknak megfelelően
alkalmazza a finanszírozási rendszereket. E nemzetközi keretnek megfelelően az e program szerinti
pénzügyi hozzájárulás mértékét és formáját eseti alapon szabályozhatóvá kell tenni, különösen, ha
más közszférabeli támogatás is rendelkezésre áll, ideértve a közösségi finanszírozás más forrásait is,
mint például az Európai Beruházási Bankot (EBB).
Valamely fejlődésben lemaradt régióban (konvergencia régiók1 és a legkülső régiók) létrehozott
közvetett fellépés résztvevői esetében ― amikor lehetséges és helyénvaló ― a strukturális
alapokból kiegészítő finanszírozási lehetőségek mobilizálására kerül sor.
3.      KÖZVETLEN FELLÉPÉSEK – KÖZÖS KUTATÓKÖZPONT
A Közösség a Közös Kutatóközpont által végrehajtott, közvetlen fellépéseknek nevezett
tevékenységeket valósít meg.
1
        A konvergenciarégiók az Európai Regionális Fejlesztési Alapra, az Európai Szociális Alapra
        és a Kohéziós Alapra vonatkozó általános rendelkezések megállapításáról szóló, 2006. július
        11-i 1083/2006/EK tanácsi rendelet (HL L 210., 2006.7.31., 25. o.) 5. cikkében
        meghatározott régiók. Ez magában foglalja a „konvergencia” célkitűzés címén támogatható
        régiókat és a Kohéziós Alapból történő finanszírozásra jogosult régiókat.


title: A Tanács határozata (2000. december 8.) az Egyesült Nemzetek nemzetközi szervezett bűnözés elleni egyezményének és annak az emberkereskedelem, különösen a nőkkel és gyermekekkel való kereskedelem, valamint a migránsok szárazföldön, légi úton és tengeren való csempészete elleni küzdelemről szóló jegyzőkönyveinek az Európai Közösség nevében történő aláírásáról

text:
Fontos jogi nyilatkozat

|

32001D0087

Hivatalos Lap L 030 , 01/02/2001 o. 0044 - 0044

		A Tanács határozata(2000. december 8.)az Egyesült Nemzetek nemzetközi szervezett bűnözés elleni egyezményének és annak az emberkereskedelem, különösen a nőkkel és gyermekekkel való kereskedelem, valamint a migránsok szárazföldön, légi úton és tengeren való csempészete elleni küzdelemről szóló jegyzőkönyveinek az Európai Közösség nevében történő aláírásáról(2001/87/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 47. cikkére, 62. cikke 2. pontjának a) alpontjára, 63. cikke első bekezdése 3. pontjának b) alpontjára és 95. cikkére, összefüggésben 300. cikke (2) bekezdésének első albekezdésével,tekintettel a Bizottság javaslatára,mivel:(1) Az egyezmény alkotóelemeiről és annak két kiegészítő jegyzőkönyvéről – amelyek a Közösség hatáskörébe tartoznak – a Bizottság a Közösség nevében tárgyalásokat folytatott a Tanács felhatalmazásával.(2) A Tanács arra is utasította a Bizottságot, hogy az tárgyaljon a Közösségnek a szóban forgó nemzetközi megállapodásokhoz való csatlakozásáról.(3) A tárgyalások sikeresen befejeződtek, és az ezek eredményeként született okmányokat az államok és saját hatáskörükön belül a regionális gazdasági integrációs szervezetek 2000. december 12. és 15. között Palermóban, azt követően pedig kétéves időtartamig az Egyesült Nemzetek székhelyén írhatják alá.(4) A tagállamok kinyilvánították, hogy aláírják az okmányokat, amint azok Palermóban aláírásra készen állnak; az Európai Közösség számára szintén biztosítani kell az aláírás lehetőségét,A KÖVETKEZŐKÉPPEN HATÁROZOTT:Egyetlen cikk(1) A Tanács elnöke felhatalmazást kap arra, hogy kijelölje a nemzetközi szervezett bűnözés elleni egyezmény és annak az emberkereskedelem, különösen a nőkkel és gyermekekkel való kereskedelem, valamint a migránsok szárazföldön, légi úton és tengeren való csempészete elleni küzdelemről szóló jegyzőkönyveinek az Európai Közösség nevében történő aláírására jogosult személyeket.(2) Az Egyesült Nemzetek Közgyűlése által 2000. november 15-én a 25. számú határozattal elfogadott egyezmény és annak kiegészítő jegyzőkönyveinek szövegét az Európai Közösségek Hivatalos Lapjában ki kell hirdetni, amint a Közösség ahhoz csatlakozik.Kelt Brüsszelben, 2000. december 8-án.a Tanács részérőlaz elnökH. Védrine--------------------------------------------------